El cicle “Música al Port” conclou amb èxit
11 de juliol 2016

![Imagen 1](/media/hu0dzfev/_cmm0033.jpg)![Imagen 2](/media/hvqd3ftf/99c_publico-coro.jpg)

​![](/media/gnglu3qw/99c_politicos.jpg)  

El Cor de la Generalitat i els concerts de _“Reencuentro de los años 60”_ van tancar aquest cap de setmana la programació de **“Música al Port”**. El cicle, que organitza la delegació de Cultura de l'Ajuntament de Sagunt, va concloure amb gran èxit de participació en tots els seus espectacles ja que segons informa la delegació de Cultura, les actuacions han tingut una mitjana de 800 a 1000 assistents.

  
Els Jardins del Centre Cívic (Antic Sanatori) van acollir, divendres passat, el concert del Cor de la Generalitat que va interpretar _“Poesia al cor. Del Tirant a la Generació del 27”._ D'altra banda els grups Clan, Los Drogas, Los Cobras, Stiff Croup, i Hijos de los ’60 van tancar amb brillantor al cicle amb els concerts _“Reencuentro de los años 60”_ que van omplir els jardins del Casino Vell de la Gerència.

![](/media/dhka5wv3/99c_corogeneralitat.jpg)  

![](/media/hrzjzqwi/_cmm0029.jpg)  
  

El regidor delegat de Cultura, José Manuel Tarazona, ha destacat que **“des de la delegació de Cultura estem molt satisfets de l'alta assistència que hagut en els espectacles i la qualitat dels mateixos”.** El regidor delegat de Cultura ha afegit que **“un any més, hem apostat també per la música local amb la Lira Saguntina, la Unión Musical Porteña i els grups del Reencuentro dels anys 60”**. José Manuel Tarazona ha conclòs: **“Considerem que el cicle ha complit amb les expectatives i hem aconseguit fer una programació molt variada amb espectacles per a tots els públics, des de música clàssica, un musical, flamenc, pop rock dels anys 60 i un cor de qualitat com és el de la Generalitat”.** 

  
La programació va començar el 17 de juny, en els Jardins del Centre Cívic (Antic Sanatori) amb un concert de música clàssica de la mà de l'Orquestra de cambra de la Lira Saguntina que va interpretar “Un viatge pel món del Quixot”.

![](/media/k53hmp3q/99conciertog.jpg)  
  

El cap de setmana següent, va continuar la programació del festival musical amb l'actuació de la Banda Simfònica i Coral Infantil de la Unión Musical Porteña, que van interpretar, en els Jardins del Centre Cívic (Antic Sanatori), el musical _“Una noche con Mecano”.  
_  
Un any més **“Música al Port”** va acollir el _“Festival Internacional Fundación Cante de les Minas”,_ que en la seua 56 edició va oferir una prova selectiva dels concursos de cante, guitarra i ball flamenc en els Jardins del Casino Vell de la Gerència.

  

*   [](http://www.facebook.com/sharer.php?u=https://aytosagunto.es/va/actualitat/el-cicle-musica-al-port-conclou-amb-exit/ "Facebook")
*   [](http://twitter.com/share?url=https://aytosagunto.es/va/actualitat/el-cicle-musica-al-port-conclou-amb-exit/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-musica-al-port-conclou-amb-exit/ "Linked In")
*   [](mailto:?body=https://aytosagunto.es/va/actualitat/el-cicle-musica-al-port-conclou-amb-exit/)